**FINEST** on Lennuliiklusteeninduse AS (EANS) ja Fintraffic ANS ühiselt algatatud projekt, mille käigus liidetakse Eesti ja Soome õhuruumid lennutasandite (kõrgus sadades jalgades) 95 ja 660 vahel üheks. Projekti eesmärk on saavutada turvalisem, jätkusuutlikum ja tõhusam ühine õhuruum mõlemas riigis, muutes ka lennuliiklust ökonoomsemaks ning keskkonnasäästlikumaks.

FINEST on esimene sellist laadi projekt, mis ühendab omavahel kahe riigi õhuruumi. Projekt on ehe näide Euroopa Komisjoni 2004. aasta algatusest Single European Sky (SES), mille eesmärk on kaotada killustatud Euroopa õhuruum ja muuta lennuliiklus ökonoomsemaks ja tõhusamaks.

Lennuliiklusteeninduse AS ja Fintraffic ANS vahel on koostöö lennuliikluse korralduse valdkonnas kestnud juba pikka aega. Projekti raames korraldatakse õhuruum ümber ning kehtestatakse lennuliiklusvoogudest lähtuvalt uued sektorid. Lennujuhtimisteenust saab osutada nendes sektorites nii Tallinna kui ka Helsinki piirkondlikest lennujuhtimiskeskustest (ACC- *Area Control Center*).

Eellugu
-------

### Eesti õhuruum hetkel

Eesti õhuruumis kehtestati ICAO standarditele vastavad reeglid 1994. aastal. Eesti õhuruum on eri piirkondades hetkel jagatud kolme õhuruumiklassi: kontrollitavad (ICAO õhuruumiklassid C ja D) ning mittekontrollitavad (ICAO õhuruumiklass G). Õhuruumi täpsed piirid ja limiidid leiab Lennuliiklusteeninduse AS (EANS) eAIP lehelt.

Eesti õhuruumis on ainus lennuliiklusteenuste pakkuja Lennuliiklusteeninduse AS, mis kuulub täielikult Eesti riigile. Lennuliiklusteeninduse AS-is, mille peakontor on Tallinnas, töötab umbes 200 lennundusspetsialisti.

### Soome õhuruum hetkel

Nagu ka Eestil on Soomes kolme tüüpi õhuruumiklasse. Kontrollitavad (ICAO õhuruumiklassid C ja D) ning mittekontrollitavad (ICAO õhuruumiklass G). Õhuruumi täpsed piirid ja limiidid leiab Fintraffic ANS AIS lehelt.

Soomes pakub lennuliiklusteenuseid Fintraffic ANS. Soome ATCC (*Air Traffic Control Center*) asub Vantaas ning sealt kontrollitakse kogu Soome õhuruumi. Soome lennuinfopiirkonnad ehk FIR-id (*Flight Information Region*) on jagatud 13sse sektrorisse.

Projekti realiseerimine
-----------------------

2018. aastal käivitas Fintraffic ANS koos Lennuliiklusteeninduse ASi-ga FINEST programmi, eesmärgiga saavutada ühtne lennujuhtimissüsteem aastateks 2020-2022.

13. märtsil 2019 allkirjastati maailma suurimal lennuliikluse korraldamise messil (*World ATM Congress*) leping ANS Finland ja ettevõtte Thales vahel, liikudes edasi FINEST projektiga sätestades ühtset TopSky lennujuhtimissüsteemi ja seadeid nii Eestile kui ka Soomele.

Projekt FINEST rakendub 2022. aastal koos tehniliste lahenduste, kasutajaliideste ning operatiivse ühtlustamisega.

Viited
------


1. 1 2 3  Lennuliiklusteeninduse AS. "FINEST". EANS, https://www.eans.ee/tegevused/arendustegevused/finest (vaadatud 3. märts 2022).
2. ↑  World ATM Congress. "FABEC Ops Theatre.". World ATM Congress https://www.worldatmcongress.org/fabec-ops-theatre (accessed Mar. 03, 2022).
3. ↑  European Commission. "Single European Sky: for a more sustainable and resilient air traffic management". European Commission. https://ec.europa.eu/commission/presscorner/detail/en/IP\_20\_1708 (accessed Mar. 23, 2022).
4. 1 2  Transpordiamet. "Õhuruum". https://www.transpordiamet.ee/maanteed-veeteed-ohuruum/ohuruum (vaadatud 24. märts 2022).
5. ↑  Lennuliiklusteeninduse AS. "eAIP". EANS. https://aim.eans.ee/et/eaip (vaadatud 23. märts 2022).
6. ↑  Lennuliiklusteeninduse AS. "Ettevõttest". EANS. https://www.eans.ee/ettevottest (accessed Mar. 24, 2022).
7. ↑  Finnish Transport and Communications Agency (Traficom) and Air Force Command. (2019). Airspace Management Operations Manual. [Slide deck]. Accessed: https://www.traficom.fi/sites/default/files/media/regulation/ASM-toimintaka%CC%88sikirja%20v1.8%20en.pdf
8. ↑  AIS Fintraffic ANS. "AIP SUOMI / FINLAND". Fintraffic ANS. https://www.ais.fi/en/products-and-services/aip (accessed Mar. 23, 2022).
9. ↑  Fintraffic ANS. "Air Traffic Control in Finland," Fintraffic ANS. https://www.fintraffic.fi/en/ans/air-traffic-control-finland (accessed Mar. 24, 2022).
10. ↑  Fintraffic ANS. (2018). ANS Finland Annual Report 2018. [Slide deck]. Accessed: https://www.fintraffic.fi/sites/default/files/2019-06/ANS%20Finland%20Annual%20Report%202018.pdf
11. ↑  Fintraffic ANS. (2019). "EANS and ANS Finland sign a contract with Thales for a joint TopSky ATC supporting dynamic ANS provision." Fintraffic. *https://www.fintraffic.fi/en/news/eans-and-ans-finland-sign-contract-thales-joint-topsky-atc-supporting-dynamic-ans-provision* (Accessed Mar. 03, 2022).